<classify> Akizungumza na gazeti hili, Pluijm alisema Niyonzima anahitaji muda wa kutosha kufanya mazoezi ili aweze kuwa sawa na wenzake, kwa sababu licha ya kumchezesha kwa muda mrefu kwenye mchezo wa Kombe la Shirikiho la Soka nchini TFF dhidi ya Friends Rangers Jumapili aligundua upungufu mkubwa.Kwa uwezo wa kuchezea mpira ameonesha bado yupo vizuri, lakini amepoteza vitu katika utimamu wa mwili, anatakiwa kufanya mazoezi ya stamina na pumzi ili aweze kucheza kwa kasi ileile muda wote wa dakika 90. Lakini pia hana nguvu anatakiwa aongeze nguvu kwa sababu ligi ina ushindani akifanya hivyo naweza kumtumia kwenye kikosi cha kwanza, alisema Pluijm.Kocha huyo alisema Niyonzima ni mchezaji mwenye kipaji kikubwa cha soka na hakuna kocha ambaye atamchukia, lakini ni lazima afanye mazoezi ya kutosha ili aweze kurudi kwenye kiwango chake.Ninachotaka atenge muda wake binafsi baada ya mazoezi ya pamoja, ili aweze kulingana na wenzake kimazoezi kufidia kipindi ambacho hatukuwa naye, alisema Pluijm.Niyonzima aliingia katika mgogoro na uongozi wa Yanga hali iliyosababisha ikatangazwa mkataba wake umevunjwa kutokana na kuchelewa kuripoti kambini baada ya kutoka kuitumikia timu yake ya Taifa ya Rwanda katika michuano ya Chalenji.Kiungo huyo inadaiwa aliporejea nchini akitoka katika majukumu hayo alisema alikuwa majeruhi na alifunga bendeji gumu PoP mguuni, lakini siku chache baadaye alionekana katika kumbi za burudani na kwamba hakuwa majeruhi kama alivyodai, hali iliyofanya achukuliwe hatua hiyo kabla ya kusamehewa wiki iliyopita.  <topic>: MICHEZO 